ประกาศกรมการขนส่งทางบกประกาศกรมการขนส่งทางบกเรื่องกำหนดแบบตัวถังส่วนที่บรรทุกของรถที่ใช้ในการขนส่งสัตว์หรือสิ่งของพ.ศ. ๒๕๕๖[๑] ตามที่ได้มีประกาศกรมการขนส่งทางบก เรื่องกำหนดลักษณะและมาตรฐานตัวถังส่วนที่บรรทุกของรถที่ใช้ในการขนส่งสัตว์หรือสิ่งของลงวันที่ ๑๗ มิถุนายน พ.ศ. ๒๕๔๗ ไว้แล้ว นั้นโดยที่เป็นการสมควรปรับปรุงแบบตัวถังของรถเสียใหม่ให้เหมาะสมกับการนำรถไปใช้งานยิ่งขึ้นอาศัยอำนาจตามความในข้อ ๑๕ (๒) และข้อ ๑๘ (๒) ของกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ ๑ให้ยกเลิกประกาศกรมการขนส่งทางบก เรื่องกำหนดลักษณะและมาตรฐานตัวถังส่วนที่บรรทุกของรถที่ใช้ในการขนส่งสัตว์หรือสิ่งของลงวันที่ ๑๗ มิถุนายน พ.ศ. ๒๕๔๗ข้อ ๒ ในประกาศนี้รถ หมายความว่ารถที่ใช้ในการขนส่งสัตว์หรือสิ่งของ ลักษณะ ๑ (รถกระบะบรรทุก) ลักษณะ ๖ (รถพ่วง)และลักษณะ ๗ (รถกึ่งพ่วง)ของที่มีน้ำหนักมากหมายความว่า กรวด หิน ดิน ทราย สินแร่ หรือวัสดุอื่นใดที่มีน้ำหนักจำเพาะ (Specific Weight) ตั้งแต่ ๑.๕๕ ขึ้นไปข้อ ๓แบบตัวถังส่วนที่บรรทุกของรถมี ๖ แบบ ดังต่อไปนี้(๑) แบบที่ ๑ ตัวถังส่วนที่บรรทุกเป็นกระบะโปร่งโดยเว้นระยะให้มีส่วนโปร่งและทึบสลับกัน ส่วนโปร่งมีขนาดความกว้างไม่น้อยกว่า ๕เซนติเมตร และส่วนทึบมีขนาดความกว้างไม่เกิน ๑๐ เซนติเมตรวัดตามแนวดิ่งตลอดความยาวของกระบะ สำหรับใช้บรรทุกของทั่วไป เช่นของที่มีรูปทรงเป็นท่อน รูปทรงยาว หรือรูปทรงอื่นที่มีขนาดไม่น้อยกว่า ๕ เซนติเมตรพืชผลเกษตรกรรม สัตว์มีชีวิต เป็นต้น(๒) แบบที่ ๒ ตัวถังส่วนที่บรรทุกเป็นกระบะโปร่ง ทำด้วยตาข่ายหรือตะแกรงโลหะขนาดของช่องตาข่ายหรือตะแกรงโลหะต้องมีความยาววัดตามแนวราบไม่น้อยกว่า ๔ เซนติเมตรและความสูงวัดตามแนวดิ่งไม่น้อยกว่า ๔ เซนติเมตรส่วนทึบทั้งหมดของตาข่ายหรือตะแกรงโลหะคำนวณเป็นพื้นที่จะต้องไม่มากกว่าพื้นที่ทั้งหมดของช่องโปร่งลักษณะของช่องโปร่งและส่วนทึบต้องกลมกลืนกันโดยทั่วไปสำหรับใช้บรรทุกของที่มีลักษณะพรุน มีน้ำหนักเบา พืชผลเกษตรกรรม สัตว์มีชีวิตเป็นต้น(๓) แบบที่ ๓ ตัวถังส่วนที่บรรทุกเป็นกระบะทึบกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน ๖๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐ กิโลกรัม แต่ไม่เกิน ๑๘,๐๐๐ กิโลกรัมและต้องมีความสูงวัดจากพื้นกระบะไม่เกิน ๘๐ เซนติเมตรสำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐กิโลกรัมขึ้นไป สำหรับใช้บรรทุกของที่มีน้ำหนักมาก(๔) แบบที่ ๔ ตัวถังส่วนที่บรรทุกส่วนล่างเป็นกระบะทึบส่วนบนเป็นกระบะโปร่งโดยกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน ๖๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐ กิโลกรัม แต่ไม่เกิน ๑๘,๐๐๐ กิโลกรัม และต้องมีความสูงวัดจากพื้นกระบะไม่เกิน๘๐ เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐ กิโลกรัมขึ้นไปและกระบะโปร่งต่อจากส่วนทึบให้เว้นระยะโดยมีส่วนโปร่งและส่วนทึบสลับกันส่วนโปร่งมีขนาดความกว้างไม่น้อยกว่า ๕ เซนติเมตร และส่วนทึบมีขนาดความกว้างไม่เกิน๑๐ เซนติเมตร วัดตามแนวดิ่งตลอดแนวความยาวของกระบะ ทั้งนี้ จะมีส่วนกระบะโปร่งได้อีกไม่เกิน๒ ช่อง และมีความสูงจากพื้นกระบะส่วนที่ต่ำสุดถึงส่วนที่สูงที่สุดของกระบะโปร่งไม่เกิน ๙๐ หรือ ๑๑๐ เซนติเมตรแล้วแต่กรณี สำหรับใช้บรรทุกของที่มีน้ำหนักมาก(๕) แบบที่ ๕ ตัวถังส่วนที่บรรทุกส่วนล่างเป็นกระบะทึบส่วนบนเป็นกระบะโปร่งโดยกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน ๖๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐ กิโลกรัม แต่ไม่เกิน ๑๘,๐๐๐ กิโลกรัมและต้องมีความสูงวัดจากพื้นกระบะไม่เกิน ๘๐ เซนติเมตรสำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐กิโลกรัมขึ้นไปและกระบะโปร่งต่อจากส่วนทึบให้เว้นระยะโดยมีส่วนโปร่งและส่วนทึบสลับกันส่วนโปร่งมีขนาดความกว้างไม่น้อยกว่า ๕ เซนติเมตร และส่วนทึบมีขนาดความกว้างไม่เกิน๑๐ เซนติเมตร วัดตามแนวดิ่งตลอดแนวความยาวของกระบะ สำหรับใช้บรรทุกของทั่วไป เช่นของที่มีรูปทรงเป็นท่อน รูปทรงยาว หรือรูปทรงอื่นที่มีขนาดไม่น้อยกว่า ๕ เซนติเมตรพืชผลเกษตรกรรมสัตว์มีชีวิต เป็นต้น(๖) แบบที่ ๖ ตัวถังส่วนที่บรรทุกส่วนล่างเป็นกระบะทึบส่วนบนเป็นกระบะโปร่งทำด้วยตาข่ายหรือตะแกรงโลหะโดยกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน ๖๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐ กิโลกรัม แต่ไม่เกิน ๑๘,๐๐๐ กิโลกรัม และต้องมีความสูงวัดจากพื้นกระบะไม่เกิน๘๐ เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐ กิโลกรัมขึ้นไป และกระบะโปร่งต่อจากส่วนทึบทำด้วยตาข่ายหรือตะแกรงโลหะขนาดของช่องตาข่ายหรือตะแกรงโลหะต้องมีความยาววัดตามแนวราบไม่น้อยกว่า ๔ เซนติเมตรและความสูงวัดตามแนวดิ่งไม่น้อยกว่า ๔ เซนติเมตรส่วนทึบทั้งหมดของตาข่ายหรือตะแกรงโลหะคำนวณเป็นพื้นที่จะต้องไม่มากกว่าพื้นที่ทั้งหมดของช่องโปร่งและส่วนทึบต้องกลมกลืนกันโดยทั่วไปสำหรับใช้บรรทุกของที่มีลักษณะพรุน มีน้ำหนักเบา พืชผลเกษตรกรรม สัตว์มีชีวิต เป็นต้นตัวถังแบบที่ ๑ แบบที่ ๒ แบบที่ ๕ และแบบที่ ๖จะมีประตูปิดเปิดด้านซ้ายหรือด้านท้ายของตัวรถด้วยก็ได้ลักษณะของแบบตัวถังส่วนที่บรรทุกให้เป็นไปตามตัวอย่างแนบท้ายประกาศนี้ข้อ ๔ผู้ประกอบการขนส่งหรือเจ้าของรถที่ประสงค์จะแก้ไขเพิ่มเติมหรือเปลี่ยนแปลงตัวถังส่วนที่บรรทุกโดยมีลักษณะไม่เป็นไปตามประกาศนี้ให้ยื่นคำขอรับความเห็นชอบจากนายทะเบียนที่รถนั้นจดทะเบียนก่อนดำเนินการข้อ ๕ผู้ประกอบการขนส่งหรือเจ้าของรถที่ประสงค์จะติดตั้งตะแกรงหรือวัสดุโปร่งที่มองเห็นของที่บรรทุกในส่วนกระบะโปร่งได้ชัดเจนเป็นการถาวรเพื่อป้องกันของร่วงหรือหล่นจากรถให้ยื่นคำขอต่อนายทะเบียนที่รถนั้นจดทะเบียนให้นายทะเบียนพิจารณาอนุญาตได้คราวละไม่เกิน ๑ ปีโดยออกหนังสืออนุญาตตามแบบที่กำหนดท้ายประกาศนี้ ทั้งนี้ระยะเวลาการอนุญาตต้องไม่เกินวันสิ้นอายุภาษีประจำปีของรถนั้นด้วยให้ผู้ได้รับอนุญาตติดหนังสืออนุญาตไว้ที่ด้านในของกระจกกันลมหน้าข้อ ๖การใช้รถเพื่อการขนส่งสัตว์หรือสิ่งของน้ำหนักรถและน้ำหนักบรรทุกรวมกันจะต้องไม่เกินพิกัดน้ำหนักตามที่กฎหมายกำหนดข้อ ๗[๒] ประกาศนี้ให้ใช้บังคับตั้งแต่วันที่ ๑มกราคม ๒๕๕๗ เป็นต้นไปประกาศณ วันที่ ๑ พฤษภาคม พ.ศ. ๒๕๕๖สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. ตัวอย่างแบบตัวถังส่วนที่บรรทุก แบบที่ ๑๒. ตัวอย่างแบบตัวถังส่วนที่บรรทุก แบบที่ ๒๓. ตัวอย่างแบบตัวถังส่วนที่บรรทุก แบบที่ ๓๔. ตัวอย่างแบบตัวถังส่วนที่บรรทุก แบบที่ ๔๕. ตัวอย่างแบบตัวถังส่วนที่บรรทุก แบบที่ ๕๖. ตัวอย่างแบบตัวถังส่วนที่บรรทุก แบบที่ ๖๗. แบบหนังสืออนุญาตให้ติดตั้งตะแกรงหรือวัสดุโปร่ง(ดูข้อมูลจากภาพกฎหมาย)ประกาศกรมการขนส่งทางบกเรื่อง กำหนดแบบตัวถังส่วนที่บรรทุกของรถที่ใช้ในการขนส่งสัตว์หรือสิ่งของ (ฉบับที่๒) พ.ศ. ๒๕๕๖[๓]ปริยานุช/ผู้จัดทำ๕ มิถุนายน๒๕๕๖อุษมล/ผู้ตรวจ๗ มิถุนายน๒๕๕๖ปณตภร/เพิ่มเติม๒ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๖ ง/หน้า ๑๕/๓ มิถุนายน ๒๕๕๖[๒] ข้อ ๗แก้ไขเพิ่มเติมโดยประกาศกรมการขนส่งทางบก เรื่อง กำหนดแบบตัวถังส่วนที่บรรทุกของรถที่ใช้ในการขนส่งสัตว์หรือสิ่งของ(ฉบับที่ ๒) พ.ศ. ๒๕๕๖[๓] ราชกิจจานุเบกษา เล่ม๑๓๐/ตอนพิเศษ ๑๐๔ ง/หน้า ๑๗/๒๒ สิงหาคม ๒๕๕๖